Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**KRETINGOS LOPŠELIS-DARŽELIS „ĄŽUOLIUKAS“**

**ZITA DOMARKIENĖ**

**METŲ VEIKLOS ATASKAITA**

2023-01-16 Nr.

Kretinga

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant 2022 metų veiklos planą, atsižvelgta į Lopšelio-darželio strateginius prioritetus – ugdymo(si) kokybės gerinimas, sveikos gyvensenos ugdymas, ugdymo(si) aplinkų turtinimas – bei jiems išsikeltus tikslus – stiprinant bendradarbiavimą, skatinant lyderystę, plėtojant tradicijas, gerinti kokybišką vaikų ugdymą(si), ugdyti vaikų sveikos gyvensenos pradmenis, įgyvendinant sveikatos stiprinimo programas, įtraukiant bendruomenę, plėtoti ir kurti saugią, inovatyvią, vaiko ugdymą(si) skatinančią aplinką – ir suformuotus uždavinius priemonėms įgyvendinti. Lopšelį-darželį 2021-2022 m. m. lankė 260 vaikų, iš viso veikė 14 grupių, iš jų 2022 m. atidarytos dvi naujos grupės. Buvo suformuotos 4 lopšelio grupės, 8 ikimokyklinio ugdymo grupės, 2 priešmokyklinio ugdymo grupės. Į pirmą klasę išvyko 49 vaikai. 9.1. Siekiant įgyvendinti pirmąjį uždavinį – stiprinant patyriminį vaikų mokymą, turtinti ugdymosi aplinkas šiuolaikinėmis ugdymosi priemonėmis – įsigyta IT įrenginių, baldų, pertvarkyta grupė, praturtintos lauko aplinkos. Įsigyta IT įrenginių: 4 edukacinės bitės su įranga už 746 eurus, interaktyvus ekranas už 3200 eurų. Turtinamos grupių aplinkos: įsigyta 17 daiktadėžių už 417 eurų, spinta už 99 eurus, 4 magnetinės lentos už 520 eurų, mikrofonų už 75 eurus, 3 burbulų vamzdžiai už 1480 eurų, žaislų už 1031 eurą, kilimų ir kiliminės dangos už 720 eurų, sėdėjimo pufų rinkiniai už 500 eurų, 4 sėdmaišiai už 636 eurus, roletų ir žaliuzių už 721 eurą, patalynės už 1150 eurų, langų ribotuvų už 110 eurų. Iš esmės atnaujinta „Ežiukų“ grupė už 9823 eurus. Papildyta sporto reikmenų už 198 eurus. STEAM ugdymo organizavimui nupirkta manipuliacinė sienelė „Krokodilas“ už 149 eurus. Nupirkta ūkio priemonių: grupėms 15 vnt. grindų valymo rinkinių už 344 eurus, įranga virtuvei – termokonvekcinė krosnis su garo generatoriumi už 4495 eurus. Šildymo sistemos avarijai likviduoti buvo skirti 1653 eurai. Turtinamos lauko erdvės: įsigyta edukacinių priemonių – 2 vnt. tentų už 195 eurus, futbolo aikštės įrengimo darbams skirta 3999 eurai, dirbtinei žolei – 6551euras. Siekiant užtikrinti prevenciją nuo nelaimingų atsitikimų, nupirktas darbuotojų, vaikų ir turto draudimas už 2857 eurus. Organizuoti administraciniai, darbuotojų ir Mokyklos tarybos posėdžiai, kurių metu buvo aptartas metų plano įgyvendinimas, pristatytos vadovo veiklos už 2022 m. bei lėšų panaudojimo ataskaitos. 9.2. Siekiant įgyvendinti antrąjį uždavinį – telkti Lopšelio-darželio bendruomenę nuolatiniam mokymuisi, lyderystei, pedagogų gerosios patirties sklaidai – suorganizuoti įvairūs mokymai tėvams, susirinkimai, diskusijos mokytojams, mokytojų padėjėjams, darbuotojams. Pedagoginiai darbuotojai tikslingai kėlė savo kvalifikaciją kursuose, seminaruose, metodinėse dienose. Tėvams suorganizuoti mokymai, pasitarimai, susitikimai: paskaita „Prisijaukinti darželį: nuo verksmo iki džiaugsmo“ būsimų Lopšelio-darželio vaikų tėvams, paskaita „Kaip valdyti savo emocijas, kai vaikas neklauso?“, organizuotos savipagalbos grupės tėvams „Adaptacijos aptarimas“ bei ilgalaikė vaikų ir tėvų kūrybinė grupė „Laikas kartu“. Pedagogai kėlė kvalifikaciją įstaigai išpirkus narystę platformose „Pedagogas.lt“ ir „Besimokančių darželių tinklas“. Jie turi galimybę savarankiškai tobulinti kvalifikaciją pagal poreikį, pasirinkdami individualų laiką. Sudalyvauta ilgalaikėje kvalifikacijos mokymo programoje „Pedagogo laiko, mokymosi ir energijos resursų derinimas“ V: išklausyti seminarai „Socialinis emocinis ugdymas(is) ir psichinė sveikata“, „SMART lentos panaudojimas ikimokykliniame ugdyme“, „Kaip lavinti vaikų kūrybiškumą?“, „Nuo scenos baimės iki viešosios kalbos“. Mokytojai ir mokytojų padėjėjai, kurių grupėse ugdosi vaikai, turintys specialiųjų poreikių, dalyvavo ilgalaikiuose mokymuose „Įtraukusis ugdymas – galimybės ir realybė“. Pedagogai dalyvavo kursuose, mokymuose, seminaruose 357 dienas, mokėsi 1918 valandų. Mokytojų išklausytų kursų tematika įvairi: priešmokyklinio ugdymo turinio atnaujinimas ir įgyvendinimas, vaikų pasiekimų vertinimas, vaikų, turinčių specialiųjų poreikių, ugdymas, vaikų kalbinis ugdymas, psichologinis, emocinis vaikų ugdymas, struktūruoto ugdymo pritaikymas vaikams, streso valdymas, STEAM ugdymas ir kt. Lopšelio-darželio vadovai dalyvavo mokymuose, seminaruose, edukacinėse išvykose: „Kaip lavinti vaikų kūrybiškumą?“, „Veiksmingas vadovavimas šiuolaikinėje švietimo įstaigoje“, „Kaip kūrybiškai įgyvendinti atnaujintą priešmokyklinio ugdymo programą?“, „Įtraukusis ugdymas. Kaip mums sekasi?“, „Įtraukiojo ugdymo labirintas: kaip suderinti visų poreikius?“, „Metinė inventorizacija viešajame sektoriuje: pasiruošimas, atlikimas, įforminimas. Duomenų perkėlimas į buhalterinę apskaitą ir atskaitomybę“ ir kt. Raštinės vedėja dalyvavo mokymuose „Skaitmeninės kilmės dokumentai, suskaitmeninti dokumentai, popieriniai dokumentai: valdymo skirtumai, panašumai ir specifika. Teisės aktų rengimo naujovės“. Ūkio dalies vedėja dalyvavo mokymuose „Viešųjų pirkimų vykdymo kursas: II pakopos praktiniai mokymai. Viešųjų pirkimų inicijavimas ir techninių specifikacijų rengimo ypatumai“, „Higienos normos HN 131:2015 „Vaikų žaidimo aikštelės ir patalpos. Bendrieji sveikatos saugos reikalavimai“. Pakeitimai nuo 2023 metų. Ką reikia žinoti jau dabar?“, „Viešieji pirkimai organizacijoje – kaip valdyti procesus“. Vyr. buhalterė dalyvavo seminaruose „Viešojo sektoriaus subjektų turto valdymas ir apskaita: naujausia praktika“, „Ruošiantis finansinių metų pabaigai viešojo sektoriaus subjektuose“, „2022 metų teisės aktų pakeitimų apžvalga“. Visi darbuotojai kėlė kvalifikaciją mokymuose-edukacinėje išvykoje „Darbuotojų tarpusavio santykių ir pozityvios atmosferos stiprinimas“.Tikslingai buvo organizuojama pedagogų metodinė veikla bei dalijimasis gerąja pedagogine patirtimi Respublikoje. Įstaigos mokytojai dalijosi savo metodinėmis įžvalgomis pasitarime-praktikume „Vaikų matematinių gebėjimų ir skaitymo pradmenų formavimo patirtys“, metodinėje dienoje „Darželis kiekvienam vaikui. Įtraukiojo ugdymo sėkmės“, organizuotoje Kauno rajono ikimokyklinio ugdymo įstaigų direktorių pavaduotojams ugdymui. Savo gerąja pedagoginio darbo patirtimi respublikoje ir rajone per 2022 m. dalijosi 11 pedagogų. Atsakingai pasiruošta atnaujintos Priešmokyklinio ugdymo bendrosios programos įgyvendinimui nuo 2022 m. rugsėjo 1 d. Sukurta atnaujinto priešmokyklinio ugdymo turinio diegimo komanda (UTA komanda), kuri parengė atnaujinto UTA diegimo planą, nuolat vyko pasitarimai, priešmokyklinio ugdymo mokytojai ir vadovai dalyvavo mokymuose „Atnaujintas priešmokyklinio ugdymo turinys: įgyvendinimo žingsniai“. Mokytojai ugdymo turiniui paįvairinti pasigamino 45 metodines priemones, koreguota „Kretingos lopšelio-darželio „Ąžuoliukas“ vaikų pažangos ir pasiekimų įvertinimo tvarka“ bei „Pedagogų savianalizės forma“.Lopšelyje-darželyje vyko pedagogų veiklos stebėsena. Stebėti visų pedagogų vedami užsiėmimai, elektroninio dienyno užpildymo kokybė, savalaikis dokumentų sutvarkymas, dienos ritmo laikymasis, užsiėmimai su vaikais grupėse bei šventiniai renginiai kitose erdvėse. Nuolat vyko pedagoginės konsultacijos, teikiama pagalba mokytojams, naujai pradėjusiems dirbti specialistams paskirti kolegos mentoriai. Stebėtos veiklos, renginiai aptarti individuliai, teikiamos rekomendacijos, veiklos fiksuojamos patvirtintose veiklos stebėjimo formose. 9.3. Siekiant įgyvendinti trečiąjį uždavinį – kryptingai planuoti ir įgyvendinti ugdymo procesą, užtikrinant įtraukiojo ugdymo prieinamumą kiekvienam vaikui, formuojant vaikų matematinius, skaitymo, emocinio intelekto gebėjimus – nuosekliai įgyvendintosLopšelio-darželio ikimokyklinio ugdymo programa ir Priešmokyklinio ugdymo bendroji programa, integruota sveikatingumo ugdymo programa 2019-2022 m. „Šitaip auga ąžuolėliai“. Didelis dėmesys skirtas vaikų socialiniam emociniam ugdymui: priešmokyklinio ugdymo grupių vaikai dalyvavo Kretingos muziejaus edukacinėje programoje „Tavo gimtasis kraštas“, įgyvendino tarptautinę socialinių įgūdžių programą „Zipio draugai“, prevencinę socialinio ir emocinio ugdymo LIONS QUEST programą ,,Laikas kartu“. Į mažesniojo amžiaus vaikų ugdymą integruota prevencinė ugdymo programa „Kimočiai“ ir „Alkoholio, tabako ir kitų psichiką veikiančių medžiagų vartojimo prevencijos programa“. Pedagogai, planuodami grupių veiklas, vadovavosi Lopšelio-darželio metų veiklos prioritetais, tikslais ir uždaviniais, vyko posėdžiai, pasitarimai, pasidalijimas pozityviąja darbo patirtimi. Mokytojai nuolat vertino ir pagal pasirengtą tvarką įvertino kiekvieno vaiko pažangą ir pasiekimus, duomenis kaupė vaiko aplankuose. Tėvai buvo informuojami apie programų įgyvendinimo tikslus ir uždavinius, apie vaikų pažangą ir pasiekimus susirinkimų metu ir individualiai. Atlikus pirminį ir baigiamąjį vaikų pažangos ir pasiekimų įvertinimą, tėvai buvo kviečiami į individualias konsultacijas vaikų mokymosi rezultatams, sėkmėms ir kliūtims aptarti, numatytos bendros veiklos, tikslai vaikų pasiekimams gerinti.Lopšelis-darželis yra STEAM mokyklų tinklo narys. Šiais metais mūsų įstaigai suteiktas tarptautinis saugios, kompetentingos STEAM mokyklos kokybės ženklas. Šis ženklas Briuselio STEAM School Label platformos ekspertų suteikiamas už tikslingą ir kryptingą STEAM ugdymo strategijos įgyvendinimą – tai visos bendruomenės nuopelnas. Pedagogai naudoja STEAM ugdymo metodą vaikų mokymo veikloms pagilinti, nuolat organizuojamos patirtinės veiklos. Lopšelis-darželis įgyvendino bendrą visų grupių projektą „STEAM lopšelyje-darželyje „Ąžuoliukas“, organizavo teminę eksperimentų ir bandymų savaitę, parengė ir įgyvendino „Gamtos, technologijų, inžinerijos, meno, matematikos ugdymo (STEAM) stiprinimo veiksmų planą 2022 m.“. Kretingos lopšeliui-darželiui „Ąžuoliukas“ suteiktas nacionalinis kokybės ženklelis už puikų projekto ,,STEAM keliauju po Lietuvą“ organizavimą ir įgyvendinimą „eTwinning“ platformoje bei tarptautinis kokybės ženklelis už puikų projekto „STEAM Velykos“ įgyvendinimą „eTwinning“ platformoje. STEAM veiklų patirtys talpinamos įstaigos internetinėje svetainėje [www.azuoliukas.kretinga.lm.lt](http://www.azuoliukas.kretinga.lm.lt). Visi vyresniųjų grupių vaikai su pedagogais aktyviai dalyvavo respublikiniuose projektuose, parodose, akcijose: „Sveikos mitybos laivo kelionė per Lietuvą“, „Pramuši ledą – randi sidabrą, pramuši sidabrą – randi auksą. Kas tai?“, STEAM projekte „Ką auginsime? Gėlytę ar daržovę?“, „Knygų ligoninė“, „Geltona, žalia, raudona“, ,,Mąstyk ekologiškai“, ,,Graži rūšiavimo dėžė“ ir daugelyje kitų. Įstaigoje įgyvendinta per 24 įvairių projektų: sveikos gyvensenos įgūdžių formavimo, matematinių gebėjimų lavinimo, kalbos ir komunikacijos, skaitymo gebėjimų, inžinerinių gebėjimų lavinimo. Visų projektų sąvadas yra pateiktas Lopšelio-darželio internetinėje svetainėje [www.azuoliukas.kretinga.lm.lt](http://www.azuoliukas.kretinga.lm.lt). Tęsiamas tarptautinis bendradarbiavimas įgyvendinant tarptautinius projektus, pedagogai aktyviai dalyvavo eTwinning veiklose. Pačių pedagogų parengtas ir įgyvendintas eTwinning projektas „STEAM Velykos“, prie kurio prisijungė dalyviai iš Turkijos, Rumunijos, Lenkijos ir Lietuvos. Jau penktus metus tęsiamas tarptautinio socialinių, pažintinių ir savęs pažinimo įgūdžių plėtojimo projekto „Pasakyk pasauliui labas“ („Say hello to the world“) įgyvendinimas. Projekto metu tiesiogiai bendradarbiaujama ir jungiamasi į video konferencijas su darželiu iš Lublianos (Slovėnijos). Vaikams nuolat organizuojami įvairūs renginiai, veiklos, parodos, pramogos, išvykos, ekskursijos, minimos 7 teminės savaitės. Įsimintiniausios jų: Užgavėnių pramoga „Žiema, žiema, bėk iš kiemo“, Šventinis renginys „Lietuva – tai MES“, skirtas Lietuvos Nepriklausomybės dienai paminėti, „Lietuvos gimtadienio savaitė“, „Judumo savaitės ruduo/pavasaris“, „Tyrinėjimų savaitė“. Naujai įrengtoje krepšinio aikštelėje įgyvendintas projektas „Su krepšinio kamuoliu“, kurio baigiamajame renginyje dalyvavo visa Lopšelio-darželio bendruomenė. Birželio mėnesį vaikams suorganizuota pramoga lauke „Pasaulis vaiko akimis“, rugsėjo mėnesį – rudenėlio šventė „Lapų vagis“ visų grupių vaikams. Tėvai Lopšelyje-darželyje turi galimybę rinktis papildomus robotikos ir sportinių šokių užsiėmimus vaikams. Nuo šių mokslo metų bendradarbiaujame su Kretingos sporto mokykla, 6-metų vaikai gali lankyti krepšinio treniruotes. Lopšelyje-darželyje ugdėsi 61 vaikas, turintis specialiųjų ugdymosi poreikių. Jiems teikta būtina ir savalaikė pedagoginė, logopedinė, psichologinė pagalba. Didelis dėmesys skirtas 15 vaikų, kurie turi didesnių specialiųjų poreikių: jie ugdėsi bendrose grupėse pagal pritaikytas arba parengtas individualias ugdymo programas, vyko intensyvus bendradarbiavimas su vaikų tėvais. Vaikams buvo paskirti 6 mokytojų padėjėjai – iš viso 10 vaikų gavo mokytojo padėjėjo pagalbą. Per 2022 m. vyko 9 VGK posėdžiai: 6 jų pagal metinį veiklos planą, kiti dėl pagalbos suteikimo vaikui ir šeimai. Vyko bendradarbiavimas su Valstybine vaiko apsaugos ir įvaikinimo tarnyba, parengti ir išsiųsti 3 pranešimai. Vaiko gerovės komisija kasmet teikia ataskaitą mokslų metų pabaigoje. Siekiant gerinti mokymo procesą, 2021-2022 m. m. buvo atliktas veiklos kokybės įsivertinimas. Buvo pasirinkta I sritis „Etosas“, temos: 1.1.3. Mokyklos mikroklimatas, 1.3.1. Mokyklos bendruomenės narių bendravimo ir bendradarbiavimo kokybė, 1.1.4. Lygių galimybių suteikimas ir teisingumas. Nustatytas 3 lygis. Atlikus šį vertinimą galima teigti, kad lopšelyje-darželyje „Ąžuoliukas“ mikroklimatas yra geras. Teigiamai vertinamas tėvų ir pedagogų bendradarbiavimas. Tobulintina sritis: 1.3.1. Mokyklos bendruomenės narių (pedagogų ir vadovų) bendravimo ir bendradarbiavimo kokybė. Kitų metų veiklos tobulinimo gairės: aktyviau įtraukti tėvus į ugdymo procesą vaikų emocinio ugdymo srityje, organizuoti pedagogų gerosios patirties sklaidos renginius, metodinės veiklos pasidalijimą, mokymąsi, stiprinti pedagogų bendruomenės profesinius ryšius.Atlikti tyrimai: priešmokyklinio ugdymo grupių tėvų apklausa „Dėl vaikų skaitymo gebėjimų formavimo“, „Vaikų adaptacijos laikotarpio analizė ir pasiūlymai veikloms gerinti“. 9.4. Siekiant įgyvendinti ketvirtąjį uždavinį – stiprinti vaikų sveikatą, diegiant sveikos mitybos, sveikos gyvensenos, fizinio aktyvumo, socialinių įpročių pradmenis, įtraukiant įstaigos bendruomenę ir socialinius partnerius – sėkmingai įgyvendinta 2019-2022 m. sveikatingumo ugdymo programa ,,Šitaip auga ąžuolėliai“. Programą vykdė pedagogai, Kretingos visuomenės sveikatos biuro specialistė, dirbanti įstaigoje, kiti biuro specialistai, kartu bendradarbiavo ir tėvai, bendruomenės nariai. Buvo numatytos ir įgyvendintos šios veiklos kryptys: fizinio aktyvumo optimizavimas, organizmo grūdinimas, saugios gyvensenos, ekologinių įgūdžių ir įpročių ugdymas, asmens higienos įgūdžių ir įpročių ugdymas, psichinės sveikatos puoselėjimas, sveikos mitybos įgūdžių formavimas. Nuolat bendradarbiaujama su Kretingos PPP skyriaus specialistais: psichologė konsultavo tėvus ir pedagogus individualiai, vedė dailės ir muzikos terapinius užsiėmimus vaikams kartu su meninio ugdymo mokytoja, skaitė paskaitas tėvams. Mokytojai įgyvendino tradicinį judėjimo projektą „Mes linksmučiai ir sveikučiai“, kurio metu kartu su tėvais organizuotos įvairios grupinės mankštos, judėjimo savaitės, sveiko maisto propagavimo renginiai. Miesto stadione suorganizavome rajoninę ikimokyklinio ir priešmokyklinio amžiaus vaikų sveikatinimo pramogą „Su mankšta ir nuotaika gera!“, kurioje dalyvavo 300 vaikų iš miesto ir rajono darželių. Kaip ir kasmet aktyviai dalyvavome respublikiniame projekte „Mažųjų žaidynės“, visa bendruomenė dalyvavo respublikiniame projekte „Sveikatiada“. Suorganizavome Žemaitijos regiono švietimo įstaigų ikimokyklinio ir priešmokyklinio amžiaus vaikų festivalį „Iš močiutės skrynios“, Respublikos ikimokyklinio ir priešmokyklinio ugdymo pedagogų, švietimo pagalbos specialistų  projektą  „Raidė-žodis-sakinys-knyga“, kurio metu parengta elektroninė metodinių priemonių knyga. Taip pat suorganizavome metodinę dieną „Vaikų skaitymo gebėjimų atskleidimas“ respublikinio sambūrio „Ąžuolynas“ nariams. Spalio mėnesį dalyvavome Šiaulių lopšelyje-darželyje „Ąžuoliukas“ vykusiame Lietuvos lopšelių-darželių sambūrio „Ąžuolynas“ konferencijoje „Įtraukusis ugdymas. Kaip mums sekasi?“, kuriame dalijomės gerąja darbo patirtimi. Aktyviai bendradarbiauvome su savo miesto socialiniais partneriais – mokyklomis, institucijomis: dalyvavome apskritojo stalo diskusijoje „Efektyvios tinklaveikos kūrimas vaiko sėkmei“, kurios dalyviai buvo lopšelių-darželių „Pasaka“, „Žilvitis“, „Ąžuoliukas“ priešmokyklinio ugdymo ir M. Daujoto progimnazijos pradinio ugdymo mokytojai, įgyvendintas bendradarbiavimo planas su J. Pabrėžos universitetine gimnazija bei M. Daujoto progimnazija vykdant STEAM veiklas. Rugpjūčio pabaigoje, siekiant geresnės vaikų emocinės būklės adaptacijos laikotarpiu, organizavome atvirų durų dienas ankstyvojo ikimokyklinio amžiaus vaikams ir jų tėveliams. Kalėdiniu laikotarpiu įgyvendinome projektą, kuris įtraukė visą bendruomenę: buvo atlikti kūrybiniai darbai, papuoštos įstaigos vidaus ir lauko aplinkos, prisijungta prie mieste organizuotos iniciatyvos „Nykštukų Kalėdos“, pakviesti mikrorajono mažyliai, kurie dar nelanko švietimo įstaigos, į kalėdinę šventę-susitikimą su Kalėdų seneliu. *2022 metų stipriosios pusės:**1. STEAM veiklų organizavimas.**2. Gerosios patirties sklaida Respublikoje.* *3. Šventės vaikams.**4. Edukacinių erdvių kūrimas ir jų įveiklinimas.* |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Kurti naujais santykiais grįstą besimokančiųjų bendruomenę, telkiant pastangas plėtoti mokymosi kartu ir vieniems iš kitų kultūrą. | Tobulinti mokymosi, dalijimosi patirtimi, savitarpio pagalbos ir bendradarbiavimo sistemą. | Sudarytas pedagogų kvalifikacijos tobulinimo planas, pakoreguotos mokytojų ir pagalbos mokiniui specialisto savianalizės anketos.Mokytojų darbo patirties mainai: suorganizuotos atviros veiklos 6 grupėse.Organizuojama šiuolaikinių įgūdžių taikymo sėkmės sklaida Lietuvos darželių „Ąžuoliukas“ sambūrio nariams, Respublikos pedagogams, vadovams. Ne mažiau 20% mokytojų, dalinsis gerąja patirtimi, sėkmėmis. | Parengtas pedagogų kvalifikacijos planas, patvirtintas direktorės 2022 m. sausio 31 d. įsakymu Nr. V1-9. Pakoreguota „Kretingos lopšelio-darželio „Ąžuoliukas“ mokslo metų mokytojų metodinė veiklos savianalizės anketos forma“, patvirtinta direktorės 2022 m. lapkričio 15 d. įsakymu Nr. V1-55.Grupėse vyko 7 atviros veiklos, kurių tema „Vaikų matematinių gebėjimų ir skaitymo pradmenų formavimo įgūdžių lavinimas“.2022-10-12 Šiaulių lopšelyje-darželyje „Ąžuoliukas“ organizuotas Lietuvos lopšelių-darželių sambūrio „Ąžuolynas“ konferencija „Įtraukusis ugdymas. Kaip mums sekasi?“, kuriame skaičiau pranešimą, dalinausi gerąja patirtimi.2022 metais 45% mokytojų dalijosi gerąja patirtimi, sėkmėmis, įžvalgomis. |
| 1.2. Veiklų, orientuotų į savarankišką patirtinį ugdymą, plėtojimas.  | Organizuoti patirtinį mokymąsi skatinančias veiklas, plėtojant STEAM, ugdymą(si) organizuojant įvairiose erdvėse.  | 100% mokytojų ves patirtinio ugdymo veiklas. 100% mokytojų organizuos veiklas kitose erdvėse.100% priešmokyklinio ugdymo vaikų ir mokytojų dalyvaus muziejų, kitų institucijų organizuojamose edukacinėse veiklose.  | 100% mokytojų vedė patirtinio ugdymo veiklas: „Profesijų dienos“ (tėvai pasakojo apie savo profesijas grupėse,buvo lankomasi tėvų darbovietėse), atlikta tiriamoji veikla, eksperimentai darželio laboratorijoje su gamtinėmis medžiagomis ir pan.100% mokytojų organizavo veiklas kitose erdvėse: STEAM lauko laboratorijoje lopšelio-darželio kieme, vidiniame kiemelyje, miesto parke. 100% priešmokyklinio ugdymo vaikų ir mokytojų dalyvavo kitų institucijų organizuojamose edukacinėse veiklose: Kretingos muziejaus edukacinėje programoje „Mano gimtasis kraštas“, Kretingos viešosios bibliotekos, Valstybinės miškų urėdijos Kretingos padalinio Lenkimų girininkijos, Palangos gintaro muziejaus edukacijose, žirgyno „Zigmo žirgai“ edukacijoje ir kt. |
| 1.3. Teikti tikslingą ir veiksmingą švietimo pagalbą, siekiant kiekvieno vaiko pažangos ir asmeninės ūgties, organizuojant įtraukųjį ugdymą.  | Suaktyvintas bendruomenės narių tarpusavio bendradarbiavimas, užtikrintas kiekvieno vaiko emocinis saugumas ir asmeninė ūgtis.Užtikrinta savalaikė ir efektyvi švietimo pagalba vaikui ir jo šeimai.  | Parengta specialiųjų ugdymosi poreikių vaikų pažangos ir pasiekimų vertinimo tvarka.100% specialiųjų ugdymosi poreikių vaikų pasiekimai aptariami Vaiko gerovės komisijoje, su vaiko tėvais numatomi individualūs pasiekimų tobulinimo žingsniai.  | Pakoreguota „Kretingos lopšelio-darželio „Ąžuoliukas“ vaikų pažangos ir pasiekimų įvertinimo tvarka“ papildyta skiltimi „Specialiųjų ugdymosi poreikių vaikų pažangos ir pasiekimų vertinimas“, patvirtinta direktorės 2022-06-30 įsakymas Nr. V1-33.100% specialiųjų ugdymosi poreikių vaikų pasiekimai aptariami Vaiko gerovės komisijoje. Per metus vyko 9 VGK posėdžiai: 6 jų pagal metinį veiklos planą, kiti – dėl pagalbos suteikimo vaikui ir šeimai. |
| 1.4. Lauko ir vidaus erdvių turtinimas. | Įrengtos funkcionalios erdvės, pritaikytos skirtingiems vaikų ugdymo(si) poreikiams.  | Įrengtos papildomos 2 lauko žaidimų aikštelės, 2 smėlio dėžės, 2 supynės. Įrengta mini futbolo aikštelė, atitinkanti saugumo reikalavimus. Nupirkta naujų žaislų, ugdymosi priemonių patyriminei veiklai organizuoti.Atnaujintas virtuvės inventorius.  | Įrengtos papildomos 2 lauko žaidimų aikštelės, 2 smėlio dėžės, 2 supynės. Įrengta mini futbolo aikštelė, atitinkanti saugumo reikalavimus. Nupirkta naujų žaislų, ugdymosi priemonių patyriminei veiklai organizuoti už 3380 eurų, IT už 3200 eurų, išmaniųjų bitučių už 746 eurus.Atnaujintas virtuvės inventorius: įsigyta termokonvekcinė krosnis su garo generatoriumi už 4495 eurus. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| Skaičiau pranešimą „Sėkmę lemiantis ugdymas: išoriniai ir vidiniai resursai, vertybės“ Lietuvos ikimokyklinio ugdymo įstaigų sambūrio „Ąžuolynas“ konferencijoje „Įtraukusis ugdymas. Kaip mums sekasi?“ 2022-10-12. | Pasidalinta vadybine patirtimi, žinios ir praktinėmis patirtimis apie įtraukiojo ugdymo ypatumus mūsų darželyje. Plėtojamas bendradarbiavimas, įstaigos reprezentavimas. |
| Reorganizuota lopšelio grupė į darželio grupę, atliktas remontas, nupirkti baldai, reikalingos priemonės, inventorius. | Vaikai auga bendraamžių grupėje, tenkinamas tėvų poreikis.  |
| Dalyvavau darbo grupėje „Dėl Kretingos rajono savivaldybės mokytojo profesijos patrauklumo didinimo programos rajone parengti darbo grupės sudarymo“, patvirtintoje Kretingos rajono savivaldybės švietimo skyriaus vedėjo 2022-10-28 įsakymu Nr. V1-62. | Parengtas ir Kretingos rajono savivaldybės tarybos sprendimu 2022-12-21 patvirtintas Nr. T2-336 „Kretingos rajono savivaldybės mokytojų ir pagalbos mokiniui specialistų perkvalifikavimo studijų finansavimo tvarkos aprašas“.  |
| Dalyvavau darbo grupėje „Dėl konkurso Kretingos lopšelio-darželio „Žilvitis“ direktoriaus pareigoms eiti komisijos sudarymo ir konkurso organizavimo“, patvirtintoje Kretingos rajono savivaldybės mero potvarkiu 2022-10-26 Nr.V4-68. | Dalyvavau konkurse, užpildžiau anketą, vertinau pretendentus, komisijos sprendimu išrinktas vadovas Kretingos lopšelio-darželio „Žilvitis“ direktoriaus pareigoms užimti. |
| Sudarytos trišalės praktinio mokymo sutartys su Klaipėdos Ernesto Galvanausko profesinio mokymo centru dėl mokinio praktinio mokymo darbo vietoje. 2022-06-20 Nr. PER-1087 ir 2022-06-20 Nr. PER-1081. | Sudarytos sąlygos atlikti praktiką, aptartos užduotys, paskirti mentoriai.  |
| Organizavau metodinę dieną „Darželis kiekvienam vaikui. Įtraukiojo ugdymo sėkmės“ ir skaičiau pranešimą „Kur yra sėkmingo darbo resursai? Kaip išmokti džiaugtis?“ Kauno rajono ikimokyklinio ugdymo įstaigų direktorių pavaduotojams ugdymui. 2022-06-08. | Pasidalinta vadybine patirtimi, žiniomis ir patirtimi apie įtraukiojo ugdymo ypatumus mūsų darželyje, perduotos žinios apie įtraukųjį ugdymą. Plėtojamas bendradarbiavimas, užmegzti ryšiai. |
| Šiais metais Briuselio STEAM School Label platformos ekspertų įstaigai suteiktas tarptautinis saugios, kompetentingos STEAM mokyklos kokybės ženklas.  | Mokykla pripažinta kokybiškai vykdanti STEAM veiklas, įvertinta už darbus ir pasiekimus. Mokykla garsinama Respublikoje.  |
| Kretingos lopšeliui-darželiui „Ąžuoliukas“ suteiktas nacionalinis kokybės ženklelis už puikų projekto ,,STEAM keliauju po Lietuvą“ įgyvendinimą eTwinning platformoje ir tarptautinis kokybės ženklelis už puikų projekto „STEAM Velykos“ įgyvendinimą eTwinning platformoje. | Mokykla pripažinta iniciatyvi, kryptingai įgyvendinanti projektines veiklas eTwinning platformoje, mokytojai aktyvūs, dalijasi patirtimi, dalyvauja sklaidoje.  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokyklos dokumentų valdymas sistemoje „Kontora“. |
| 7.2. Mokinių psichologinio saugumo užtikrinimo būdai.  |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Negautas suplanuotas finansavimas. |
| 9.2. Žmogiškieji ištekliai.  |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Kretingos lopšelio-darželio „Ąžuoliukas“ Taryba įvertino direktorės Zitos Domarkienės veiklos ataskaitą už m.  *...*

Kretingos lopšelio-darželio „Ąžuoliukas“

\_tarybos pirmininkas\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)